Πλεκτή ζακέτα με βολάν - Orchestra GR\nΚΩΔ. : OM080F\nΜια κομψή πλεκτή ζακέτα με βολάν που δίνει κίνηση στο ντύσιμό τους!\nΤιμή 19,00 € Τιμή Club (-50%) 9,50 € Περισσότερες πληροφορίες για τη Club\nΜονόχρωμη πλεκτή ζακέτα. Στρογγυλή λαιμόκοψη σε πλέξη λάστιχο. Άνοιγμα με κουμπιά μπροστά. Βολάν στους ώμους. Εξώγαζα από γυαλιστερό νήμα. Μονόχρωμη πίσω.\n95% μοντάλ, 5% ελαστάνη


Καθαρισμός Αντλιοστασίου Μπραχάμι, Καθαρισμοί Αντλιοστασίων: Καλέστε την εταιρεία ΠΑΝΙΤΣΑΣ με τις καλύτερες τιμές στην αγορά και επαγγελματισμό.\nΟ Καθαρισμός Αντλιοστασίων στο Μπραχάμι είναι μία από τις υπηρεσίες που παρέχουμε στους πελάτες μας στις καλύτερες τιμές της αγοράς. Ο σκοπός των αντλιοστασίων είναι η συγκέντρωση των λυμάτων και των όμβριων υδάτων. Όσο περνάει όμως ο χρόνος, τα λύματα δημιουργούν ιζήματα και λάσπη με κίνδυνο να φράξουν οι σωλήνες και οι βαλβίδες. Διάφοροι μικροοργανισμοί βλαβεροί για την υγεία εμφανίζονται. Ο καθαρισμός τότε του αντλιοστασίου είναι κάτι παραπάνω από απαραίτητος.\nΓιατί καθαρισμοί αντλιοστασίων Μπραχάμι από την εταιρεία μας;\nΈτσι ενεργούμε σε κάθε επέμβαση είτε σε πολυκατοικία, είτε σε μεζονέτα είτε σε ένα εργοστάσιο είτε σε δημόσιες υπηρεσίες. Τέτοιες είναι τράπεζες στο κέντρο της Μπραχάμι ή κτήρια, όπου στεγάζονται Υπουργεία ή μεγάλες ΔΕΚΟ. Για μας προέχει και η ασφάλεια και η άψογη οργάνωση κάθε επιχείρησης. Καλέστε μας ή στείλτε email!\nΚαθαρισμός Αντλιοστασίου Μπραχάμι


- Άραγε τι θα ήταν ο Πειραιάς χωρίς Ολυμπιακό; - Μπορεί και ένα φτωχολίμανο... - Τύπος Πειραιώς - Ενημέρωση\nFlash\tστις\t26/04/2016\nΟ Ολυμπιακός είναι το φως του Πειραιά, το χρώμα του – και παλιότερα το καταφύγιο για τις πίκρες τής φτωχολογιάς μιας επιβαρυμένης πόλης. Μιας πόλης που την έζωναν βαριές βιομηχανίες, μικρές βιοτεχνίες, φουγάρα εργοστασίων, τσιμινιέρες πλοίων, νερά με κιτρινωπό χρώμα από τα Λιπάσματα, μικρά καρνάγια αλλά και τεράστιες ναυπηγοεπισκευαστικές ζώνες με συχνά εργατικά δράματα, καζάνια καυσίμων, πλοία που μπαινόβγαιναν στο λιμάνι βγάζοντας μηχανόλαδα από τις σεντίνες τους, ένας ποταμός, ο Κηφισός, που κατέβαζε στο Φάληρο τα κατάμαυρα νερά με της βρωμιές τής Αττικής, και γειτονιές, πολλές φτωχικές γειτονιές – κάποτε με παράγκες (σημαιοστολισμένες στα κόκκινα) όπως το Χατζηκυριάκειο και η Δραπετσώνα.\nΣε αυτόν τον ασφυκτικό κλοιό της μόλυνσης και της ανέχειας ο Ολυμπιακός ήταν η αναπνοή της πόλης και του κόσμου της. Αυτός ο Ολυμπιακός, που γιορτάζει αδιάκοπα τίτλους – και έναν ακόμα την Κυριακή – δεν είναι για τον Πειραιά απλά μια ομάδα. Είναι η ταυτότητά του. Είναι το καλό πνεύμα της πόλης που τον λατρεύει.\nΠροσωπικά, όντας κατά το ήμισυ Πειραιώτης, έζησα στο μεγάλο λιμάνι της Ελλάδας μερικά χρόνια της ζωής μου – από τα πιο όμορφα – και ένιωσα το δέσιμο του απλού Πειραιώτη με την ομάδα. Εκεί που τελείωνε ο Ολυμπιακός άρχιζε ο Πειραιώτης και εκεί που γινόταν αυτή η σμίξη δεν χωρούσε τίποτα να περάσει: μήτε δουλειά μήτε ερωμένη μήτε κόμματα και πολιτική. Αυτή η ομάδα-σύμβολο υπέφερε στα πέτρινα χρόνια της κρίσης της και αργότερα, στην ανάκαμψή της, έκανε άλλους να υποφέρουν!\nΆνθρωποι που ήθελαν το καλό της, έβλαψαν τη δημοφιλία της με τη νοοτροπία «τα παίρνουμε με κάθε τρόπο όλα». Και έτσι χωρίστηκε ο Ελλάδα σε Ολυμπιακούς και αντιολυμπιακούς, σε εκείνους που λατρεύουν και σε αυτούς που αντιπαθούν.\nΌμως, πέρα από όλα αυτά, το μεγαλείο του Ολυμπιακού αυξάνεται και γιγαντώνεται – ειδικά τα τελευταία χρόνια που έχει ανοίξει τα πανιά του στην Ευρώπη. Και παραμένει αυτός που μεγαλώνει το κύρος της πόλης. Σε βαθμό που σε κάνει να αναρωτιέσαι τι θα ήταν ο Πειραιάς χωρίς Ολυμπιακό; Νομίζω απλώς ένα λιμάνι. Μπορεί και ένα φτωχολίμανο…


Myxalandri.gr / “Ας ρίξουμε φως στους αόρατους ανθρώπους”. Της Μιμής Γκασούκα\nΜε αφορμή την Παγκόσμια Ημέρα Ατόμων με Αναπηρία, στις 3 Δεκεμβρίου\nΑποτελούν περίπου το μισό πληθυσμό παγκοσμίως, ΑΛΛΑ δεν τους βλέπουμε συχνά στον δρόμο ή στις καθημερινές δραστηριότητες π.χ. αθλητισμό, εργασία, καταστήματα, στο σχολείο κ.α. Στο συγκεκριμένο άρθρο, ως αόρατοι άνθρωποι, αναφέρονται τα ανάπηρα άτομα (που τα σώματά τους φέρουν κάποια κινητική, αισθητηριακή, νοητική, γνωσιακή και ψυχιατρική βλάβη) και αποτελούν το 15-18% του παγκόσμιου πληθυσμού. Προσθέτοντας τον εμποδιζόμενο πληθυσμό (ηλικιωμένοι/ες, γονείς με παιδικά καροτσάκια, προσωρινούς τραυματίες και εγκυμονούσες), το ποσοστό αυξάνεται πάνω από το 45%.\nΟ όρος Άτομα Με Ειδικές Ανάγκες (ΑΜΕΑ) - είναι ένας παρωχημένος όρος ο οποίος θεωρείται προσβλητικός μιας και όλοι οι άνθρωποι έχουμε τις ίδιες ανάγκες απλά τις εκφράζουμε και τις ικανοποιούμε διαφορετικά. Ο όρος ΑΜΕΑ αντικαταστάθηκε και κατοχυρώθηκε από το Σύνταγμα το 2000 από τον όρο Άτομα με Αναπηρία (ΑμεΑ) - και υποδηλώνει ότι το άτομο διαχωρίζεται από την αναπηρία του και απλά τη φέρει όπως π.χ. είναι άνθρωπος με ελληνική καταγωγή. Κάποιοι επαγγελματίες, θεωρητικοί ακόμα και ανάπηροι προτιμούν να χρησιμοποιείται ο όρος «Άνθρωποι με Αναπηρίες» γιατί δηλώνει και εστιάζει στην αξία του ανθρώπου. Συχνά ακούγεται ο ανυπόστατος και αυθαίρετος όρος «Άτομα με ειδικές δεξιότητες/ικανότητες», ο οποίος παρ’ όλο που θέλει να δώσει θετικό πρόσημο, ουσιαστικά αποδίδει στα ανάπηρα άτομα μη ισότιμα ανθρώπινα χαρακτηριστικά, που ενισχύουν την διάκριση. Τέλος ο όρος «ανάπηρα άτομα» ή «ανάπηρος/η/ο» εκφράζει τους δικαιωματικούς αναπήρους που ισχυρίζονται ότι η αναπηρία δεν είναι μόνο ένα προσάρτημα αλλά ένα ουσιώδες μέρος του εαυτού μας. Είναι η ταυτότητα που φέρουμε μίας και η αναπηρία είναι μία ζώσα κατάσταση. Η ταυτότητα μας έχει δομηθεί με την δεδομένη κατάσταση της βλάβης μας και δεν την αρνιόμαστε ούτε την κρύβουμε. Οι παραπάνω όροι είναι πολιτικοί, κοινωνικοί και διαφορετικοί μεταξύ τους.\nΣτο μεν ατομικό/ιατρικό μοντέλο επικρατεί η μονοδιάστατη σύνδεση της αναπηρίας με το έλλειμμα/βλάβη που φέρει ο άνθρωπος -που συνήθως αναφέρεται ως «περιστατικό»- που περιγράφεται με ιατρικούς όρους και θεωρείται ότι ζει μία προσωπική τραγωδία. Το μοντέλο αυτό επικράτησε μέχρι και τη δεκαετία του ‘80 και υποστήριζε ότι οι κοινωνικοί περιορισμοί που αντιμετωπίζουν οι ανάπηροι οφείλονται στις δικές τους φυσικές δυσλειτουργίες. Είναι κατανοητό ότι αυτή η θεώρηση υποβαθμίζει την ποιότητα ζωής του ανάπηρου ατόμου αφού έχει ως στόχο τη «θεραπεία» του, έτσι ώστε να μπορέσει να ζήσει μία πιο «κανονική ζωή».\nΠεριγραφή εικόνας: Δυο κύκλοι ο ένας δίπλα στον άλλο. Κάτω από τον πρώτο κύκλο γράφει «Ατομικό / Ιατρικό μοντέλο», μέσα στον κύκλο σκίτσο όρθιου ανθρώπου με κατσουφιασμένη έκφραση προσώπου, πάνω από το κεφάλι του η λέξη «Το άτομο». Γύρω του στην φορά ρολογιού (τοποθετημένα στο 12,1,4,6,8,11 ) 6 βέλη. Το κάθε βέλος ξεκινά από τη λέξη «πρόβλημα» και τον δείχνουν. Ακόμη και η μπλούζα του γράφει «The problem». Κάτω από τον δεύτερο κύκλο γράφει «Κοινωνικό μοντέλο». Μέσα στον κύκλο σκίτσο όρθιου ανθρώπου με ήρεμη έκφραση προσώπου, πάνω από το κεφάλι του η λέξη «κοινωνία». Γύρω του στην φορά ρολογιού (τοποθετημένα στο 12,,4,6,8,11 ) 6 βέλη που ξεκινούν από αυτόν και έχουν φορά προς την περιφέρεια του κύκλου. Το κάθε βέλος δείχνει τη λέξη «εμπόδια».\nΠεριγραφή εικόνας: Ένα σκίτσο που δείχνει μια χιονισμένη εξωτερική σκάλα κτιρίου που έχει δίπλα της παράλληλα μια ράμπα με κουπαστές. Μπροστά από τη σκάλα φαίνονται οι πλάτες παιδιών, το ένα παιδί χρησιμοποιεί αναπηρικό αμαξίδιο. Στη σκάλα υπάρχει ένας ενήλικας που κρατάει φτυάρι και μερικά σκαλιά έχουν μισοκαθαριστεί από το χιόνι. Όλοι φοράνε χειμωνιάτικα ρούχα και σκουφί ή κασκέτο. Το ανάπηρο παιδί λέει στον ενήλικα :- «μπορείτε σας παρακαλώ να καθαρίσετε τη ράμπα;». Ο ενήλικας του απαντά: «όλα αυτά τα άλλα παιδιά περιμένουν να καθαρίσω τις σκάλες. Όταν τελειώσω τις σκάλες τότε θα σου καθαρίσω τη ράμπα». Το ανάπηρο παιδί του απαντά «Μα αν καθαρίσετε τη ράμπα, θα μπορέσουμε να μπούμε όλοι μέσα».\nΚείμενο για όλες/ους/α-Easy to read (Για ανθρώπους με νοητική βλάβη ή/και περιορισμένο λεξιλόγιο).\nΥπάρχουν δύο γνώμες -που στο πανεπιστήμιο της λένε μοντέλα- για την αναπηρία η πρώτη λέγεται ατομικό Ιατρικό μοντέλο και πιστεύει ότι οι ανάπηροι είναι άρρωστη που πρέπει να γίνουν Καλά όπως οι άνθρωποι που δεν έχουν αναπηρία.\n*Η κ. Δήμητρα Γκασούκα είναι ανάπηρη κοινωνική λειτουργός - Msc Disability Management in work and rehabilitation\nΔημοτική σύμβουλος με την «Αντίσταση για τους πολίτες του Χαλανδρίου»\nΜέλος της Κίνησης Χειραφέτησης Αναπήρων-ΜΗΔΕΝΙΚΗ ΑΝΟΧΗ\nΗμερομηνίες ορόσημα για την αναπηρία\nΣε μία σύντομη ιστορική αναδρομή, τα ανάπηρα άτομα κατείχαν διαφορετική θέση στην κοινωνία πριν από τη βιομηχανική επανάσταση, μιας και βοηθούσαν στις αγροτικές εργασίες και ήταν μέρος της κοινωνίας. Με την έναρξη της βιομηχανικής επανάστασης που οι απαιτήσεις της εργασίας ήταν εκτός κατοικίας ή χωριού και οι ρυθμοί εργασίας επιταχύνθηκαν, η κοινωνία αναγκάστηκε να αναπτύξει άσυλα και ιδρύματα για τη φιλοξενία των αναπήρων που τους εξοστράκισε σε αυτά.\nΤο 1948, ψηφίζεται η Οικουμενική Διακήρυξη των Δικαιωμάτων του Ανθρώπου, που υιοθετήθηκε από τη Γενική Συνέλευση των Ηνωμένων Εθνών, κι εγγυάτο τα δικαιώματα για όλους τους ανθρώπους παντού στον κόσμο. Συγκεκριμένα στο άρθρο 25(1) αναφέρει: «Ο καθένας έχει δικαίωμα σε ένα βιοτικό επίπεδο ικανό να εξασφαλίσει στον ίδιο και στην οικογένεια του υγεία και ευημερία- και ειδικότερα τροφή, ρουχισμό, κατοικία, ιατρική περίθαλψη- όπως και τις απαραίτητες κοινωνικές υπηρεσίες. Έχει ακόμα δικαίωμα σε ασφάλιση για την ανεργία, την αρρώστια, την αναπηρία, τη χηρεία, τη γεροντική ηλικία, όπως και για όλες τις άλλες περιπτώσεις που στερείται τα μέσα της συντήρησής του, εξαιτίας περιστάσεων ανεξαρτήτων της θέλησης του».\nΤο 1966, ψηφίστηκε το Διεθνές Σύμφωνο για τα Ατομικά και Πολιτικά Δικαιώματα και το Διεθνές Σύμφωνο για τα Οικονομικά, Κοινωνικά και Πολιτιστικά Δικαιώματα. Στο άρθρο 2(1) αναφέρεται ότι «τα συμβαλλόμενα κράτη αναλαμβάνουν την υποχρέωση να σέβονται και να εγγυώνται σε όλα τα άτομα που βρίσκονται στην επικράτειά τους και υπάγονται στη δικαιοδοσία τους τα δικαιώματα που αναγνωρίζονται στο παρόν σύμφωνο, χωρίς καμία διάκριση, ιδίως φυλής, χρώματος, γένους, γλώσσας, θρησκεύματος, πολιτικών ή άλλων πεποιθήσεων, εθνικής ή κοινωνικής προέλευσης, περιουσίας, γέννησης ή κάθε άλλης κατάστασης. Παρόλο που δεν κάνει καμία συγκεκριμένη αναφορά στην αναπηρία, συμπεραίνουμε ότι μπορεί να συμπεριληφθεί στον ορισμό «άλλη κατάσταση».\nΤο 1975, έχουμε την πρώτη διακήρυξη για τα δικαιώματα των Ατόμων Με Ειδικές Ανάγκες, που ήταν το πρώτο διεθνές έγγραφο που επιχείρησε να ορίσει την αναπηρία.\nΤο 1979, ψηφίζεται η πρώτη διακήρυξη για τα δικαιώματα των κωφών και τυφλών, ενώ το 1983 συναντάμε τη σύμβαση για την επαγγελματική αποκατάσταση και απασχόληση Ατόμων Με Ειδικές Ανάγκες.\nΤο 1989, η σύμβαση για τα δικαιώματα του παιδιού δεν περιλαμβάνει ανάπηρα παιδιά και τα διαχωρίζει σε ξεχωριστά άρθρα π.χ. άρθρο 23.\nΤο 1991, η δημοσίευση των αρχών για την προστασία των ατόμων με ψυχικές παθήσεις και βελτίωση της ψυχικής υγείας εστίασε στην μεγιστοποίηση της προστασίας καθώς και την αντιμετώπισή τους με ανθρωπιά και αξιοπρέπεια. Την ίδια χρονιά, η επιτροπή για την εξάλειψη όλων των μορφών διακρίσεων κατά των Γυναικών εξέδωσε τη Γενική Σύσταση 18 με στόχο να καταδείξει τη διπλή μειονεξία των ανάπηρων γυναικών, γεγονός που τις καθιστά ευάλωτες σε διακριτική μεταχείριση.\nΗ διακήρυξη του Πεκίνου το 2000, καλεί τους συμμετέχοντες για την παροχή ενός υψηλότερου βιοτικού επιπέδου τη συμμετοχή και την εξάλειψη των διακρίσεων των αναπήρων.\nΤέλος, το 2007 η σύμβαση για τα δικαιώματα των ατόμων με αναπηρία τονίζει ότι «όλα τα πρόσωπα με αναπηρία πρέπει να απολαμβάνουν όλα τα ανθρώπινα δικαιώματα και τις θεμελιώδεις ελευθερίες».\nΣτο σημείο αυτό θα ήταν σοβαρή παράλειψη να μην αναφέρουμε την εξέγερση των τυφλών στην Ελλάδα το 1976, που συνέβαλαν στην δημιουργία του αναπηρικού κινήματος στην χώρα μας. Μέσα στο αγωνιστικό κλίμα της Μεταπολίτευσης, μια «περιθωριακή ομάδα», με τα δεδομένα της εποχής, οι τυφλοί πολλοί από τους οποίους ήταν επαίτες, εξεγέρθηκαν απέναντί στην εκκλησία, στο κράτος, στα δικαστήρια και στην αστυνομία ζητώντας «Ψωμί, Παιδεία και όχι Επαιτεία».


Πώς να οργανωθείς λίγο πριν γεννήσεις το 2ο παιδί σου. | novalou gr\nαδελφακι, γονείς, εγκυμοσύνη\nΌταν περίμενες το 1ο σου παιδάκι δεν ήξερες πώς είναι η ζωή με ένα μωρό, τι είναι απαραίτητο και τι περιττό, τι θα χρειαστεί να αντιμετωπίσεις και που να δώσεις περισσότερη σημασία. Τώρα είσαι πλέον μια έμπειρη μαμά που ετοιμάζεται να “το ζήσει” με τον ίδιο ενθουσιασμό αλλά χωρίς το άγχος της πρώτης φοράς.\nΟργανώσου έξυπνα και προετοιμάσου κατάλληλα γιατί αυτή τη φορά αυτό που δεν ξέρεις είναι πώς θα είναι η κατάσταση στο σπίτι με ένα μωρό και ένα μικρό παιδί.\nΤα βρεφικά ρούχα\nΤα φορμάκια και όλα τα ρουχαλάκια που χρησιμοποίησες τους πρώτους μήνες στο 1ο σου παιδί, πρέπει να διαλεχθούν και να πλυθούν ώστε να είναι καθαρά για το μωρό σου.\nΤα ψώνια του σπιτιού\nΕίτε συνηθίζεις να πηγαίνεις εσύ για τα ψώνια του σπιτιού, είτε όχι είναι εξαιρετικά βολικό να υπάρχει μια λίστα με τα συνήθη πράγματα που αγοράζετε σε εβδομαδιαία βάση από το super market. Έτσι ο συντροφός σας ή όποιος άλλος θα σας βοηθήσει με τις προμήθειες του σπιτιού, θα μπορεί να έχει τη λίστα στην οποία θα συμπληρώνετε μόνο κάτι έξτρα.\nΚαλό είναι, βέβαια, να φροντίσετε για τις σταθερές προμήθειες του σπιτιού πριν γεννήσετε, έτσι ώστε να μην σας λείψουν πράγματα όπως απορρυπαντικά, χαρτικά, και αγαθά με μακρινή ημερομηνία λήξεως, όπως μακαρόνια, όσπρια, κα.\nΜπορείς να φτιάξεις μερικά γεύματα και να τα αποθηκεύσεις στην κατάψυξη, αφού τα χωρίσεις πρώτα σε μερίδες. Με αυτό τον τρόπο θα μπορείς να ελαφρύνεις τον εαυτό σου από το μαγείρεμα, ειδικά τις πρώτες ημέρες μετά τον τοκετό και τις ημέρες που δεν θα μπορεί να έρχεται κάποιος να σε βοηθάει.\nΓια παράδειγμα, δοκίμασε να αποθηκεύσεις μπιφτέκια που θα θέλουν απλά ψήσιμο και σπιτική σάλτσα για μακαρόνια που όλοι (σχεδόν) ξέρουν να βράζουν.\nΦρόντισε το μικρό σου παιδί\nΈνα παιδί όσο και αν έχει μεγαλώσει και μπορείς να συνεργαστείς μαζί του, δεν παύει να έχει τις ανάγκες του. Θα σε βοηθήσει πολύ αν φροντίσεις όλα τα ρούχα του να είναι καθαρά και τοποθετημένα σε σημείο που να γνωρίζει ο σύντροφός σου ή αυτός που θα επιλέξεις να σε βοηθήσει.\nΕπίσης η οργάνωση των γευμάτων θα βοηθήσει στο να μην αποδιοργανωθεί και το μικρό σου παιδάκι, το οποίο πρέπει να συνεχίσει τα υγιεινά, σπιτικά του γεύματα. Ακόμα και αν υπάρχει μια γιαγιά για να σε βοηθήσει, μπορείς να γράψεις σε ένα χαρτί μερικά φαγητά που προτιμάς ή σημειώσεις για το τι δεν τρώει το παιδί.\nΠαίξε με το παιδί σου όσο περισσότερο μπορείς και απόλαυσε μαζί του ποιοτικό χρόνο. Όχι μόνο για το παιδί, αλλά και για τους δυο σας, καθώς είναι η τελευταία περίοδος που διανύεται μόνοι σας. Σύντομα η οικογένεια σου θα μεγαλώσει και τίποτε δεν θα είναι ίδιο.\nΝαι, ναι ξέρουμε, ακούγεται σαν ανέκδοτο και έχεις ξεχάσει πώς γίνεται αλλά προσπάθησε να τον εξασφαλίσεις.\nΕίναι εξαιρετικά σημαντικό να αισθάνεσαι όμορφα, ήρεμα και να απολαύσεις τον δεύτερο τοκετό σου. Βγες μερικές βόλτες παραπάνω με φίλες ή χωρίς, με τον σύντροφο σου και παρέα με το παιδάκι σου, διότι γνωρίζεις ότι το αμέσως επόμενο διάστημα δεν θα μπορείς να το κάνεις εύκολα.\n“Γέμισε τις μπαταρίες σου“, οργάνωσε το νοικοκυριό σου όσο καλύτερα μπορείς, γιατί μόνο εσύ το ξέρεις τόσο καλά και μη διστάσεις να αφήσεις λεπτομερείς σημειώσεις σε αυτούς που θα είναι εκεί για να σε βοηθήσουν.\nΗ οικογένειά σου ετοιμάζεται να μπει σε μια νέα συναρπαστική περίοδο, που θα απολαμβάνετε μια ζωή!


Κομοτηνή: Εικόνες καταστροφής από την κακοκαιρία! (Φωτογραφίες) - SAHIEL - Ενημέρωση με άλλο μάτι!\nΑΡΧΙΚΗ ΕΛΛΑΔΑ ΦΩΤΟΓΡΑΦΙΕΣ Κομοτηνή: Εικόνες καταστροφής από την κακοκαιρία! (Φωτογραφίες)\nΚομοτηνή: Εικόνες καταστροφής από την κακοκαιρία! (Φωτογραφίες)\nSahiel 6/14/2016 ΕΛΛΑΔΑ, ΦΩΤΟΓΡΑΦΙΕΣ\nΗ έντονη βροχόπτωση που έπληξε ένα μεγάλο τμήμα του Νομού είχε ως αποτέλεσμα να καταγραφούν προβλήματα στην κυκλοφορία των οχημάτων, σε διάφορα σημεία του οδικού δικτύου με το μεγαλύτερο όγκο καταστροφών να συγκεντρώνονται στις ορεινές περιοχές του Δήμου Αρριανών και οικισμούς όπως ο Δοκός και η Βραγιά.\nΣύμφωνα με το xanthinea.gr, Ι.Χ. παρασύρθηκαν από ορμητικά νερά, δρόμοι και καλλιεργήσιμες εκτάσεις πλημμύρισαν ενώ οι κάτοικοι μετρούν τις πληγές τους μιας και η βροχόπτωση ήταν ξαφνική και ιδιαίτερα ισχυρή. Η κακοκαιρία προκάλεσε ζημιές και σε κτηνοτροφικές μονάδες ενώ σήμανε συναγερμός τόσο στην Πυροσβεστική Υπηρεσία όσο και στην Αστυνομία.\nΚομοτηνή: Εικόνες καταστροφής από την κακοκαιρία! (Φωτογραφίες) Reviewed by Sahiel on 6/14/2016 Rating: 5


Επιλογή φωτιστικού LED - Φωτισμός - Aquazone Portal\nΕπιλογή φωτιστικού LED\nMay 19 in Φωτισμός\nβρίσκομαι στην αναζήτηση φωτιστικού led και θα ήθελα την βοήθεια όσων έχουν σχετική εμπειρία ώστε να μην πάρω κάτι που δε θα με βολέψει.\nΕίναι λίγο ιδιαίτερη περίπτωση, καθώς ουσιαστικά θέλω να καλύπτει δυο ενυδρεία που είναι τοποθετημένα σε σειρά με διαστάσεις 72Μ Χ 72Π Χ 60Υ και 50Μ Χ 72Π Χ 60Υ, δηλαδή συνολικό μήκος 122 επί 72 και 60 ύψος..\nΣτα ενυδρεία ζουν δίσκοι και λίγα φυτά χαμηλού φωτισμού (anubias, ferns) επομένως με ενδιαφέρει μόνο το αισθητικό αποτέλεσμα για την καλύτερη ανάδειξη των χρωμάτων των ψαριών και γενικότερα στο οπτικό αποτέλεσμα των ενυδρείων.\nΘα ήθελα να μην έχει πολύ μεγάλη ένταση (οι δίσκοι δεν θέλουν προβολέα ανάκρισης), αλλά να καλύπτει σωστά όλη την επιφάνεια σε όλο το βάθος, να ρυθμίζονται σε φάσμα και χρόνο ώστε να δίνει ωραίο φωτισμό σε όλο το ενυδρείο και αν είναι δυνατό να είναι κρεμαστό καθώς τα ενυδρεία είναι open top.\nΠαραθέτω κάποια μοντέλα twinstar και chihiros που βρήκα σε γνωστό eshop με αρκετή απόκλιση σε watt και τιμή, καθώς δεν μπορώ να εκτιμήσω ποιο θα ταίριαζε περισσότερο.\nΠαρακαλώ για τη γνώμη σας και τη βοήθειά σας.\nΑν κατάλαβα σωστά θα έχεις το ένα ενυδρείο κολλητά με το άλλο σωστά;\nΆρα ανάμεσα σε αυτά τα δύο ενυδρεία συνολικού μήκους 122cm θα παρεμβαλλονται και τα πλαινά τζάμια των δύο ενυδρείων, τα λέω καλά;\nΘα σου έλεγα να δεις το Fluval που επισυνάπτω παρακάτω, έχω επιλέξει 2 τέτοια (των 61-85cm) για το 80άρι Rio 125 μου (έχω βάλει ένα μπροστά και ενα πίσω) και πραγματικά λάτρεψα τα πάντα σε αυτά. Φοβερή κατασκευή, προγραμματισμοί δύσης και ανατολής, νύχτας κλπ κλπ.\nΣύνδεση με εφαρμογή στο κινητό, σετάρεις όπως σου αρέσει και δεν χρειάζεται ούτε χρονοδιακοπτη να βάλεις στην πρίζα. Κρατάει μόνο του τις ρυθμίσεις στις ώρες που θα επιλέξεις εσύ.\nΕίναι και αδιάβροχο..\nΤο μόνο που φοβάμαι είναι το αν θα μπορεί να πατήσει πάνω στα ενυδρεία σου, το ότι θα υπάρχουν ενωμένες αυτές οι δύο "πλευρές" στο ενδιάμεσο ίσως σε αναγκάζει να επιλέξεις φωτιστικό με ψηλά "πόδια".\nΣε κάθε περίπτωση ρίξε του μια ματιά, έχει και αρκετά βίντεο στο YouTube για δαύτο.\nΕννοείται βέβαια ότι φωτιστικά της Chihiros και Twinstar (δίνει ξεχωριστό εξάρτημα για dim στα φωτιστικά της η εταιρία αν δεν κάνω λάθος) παραμένουν επίσης κορυφαίες επιλογές. Και το Fluval αξίζει όμως την προσοχή σου..\nπριν 33 λεπτά, το μέλος makis206 έγραψε:\nΣωστά κατάλαβες ανάμεσα θα παρεμβάλλονται τα πλαϊνά των ενυδρείων. Υπάρχει όμως από οτι είδα και hanging kit οπότε θα είναι μια χαρά.\nΦαίνεται πολύ καλό όπως λες και έχει και καλές κριτικές. Για πλάτος όμως 72 εκ. θα είναι αρκετό ή θα χρειαστώ δύο τι λες;\nΕδώ τώρα είναι το "ρίσκο" στην υπόθεση. Όντως έχεις φαρδύ ενυδρείο άλλα παράλληλα είναι και ψηλό, πράγμα που θα επιτρέπει στο φως να εξαπλώνεται ακόμα περισσότερο στον βυθό του.\nΟ λόγος που εγώ πήρα δύο είναι άλλος, παρόλο που το φάρδος του δικού μου Rio είναι μόλις 35cm. Έχω ψηλά φυτά στο πίσω μέρος (ακουμπούν την επιφάνεια συχνά) και μάλιστα κόκκινα. Παράλληλα λοιπόν, εκτός του ότι χρειάζονται δυνατό φωτισμό από πάνω για να κρατάνε το χρώμα τους, έκαναν σκιά και στα υπόλοιπα φυτά που βρίσκονται στη μέση κυρίως.\nΤρέχω και Co2 στο ενυδρείο, κατά μια έννοια λοιπόν αναγκάστηκα να πάρω και δεύτερο φωτιστικό αφού αν το έβαζα πίσω πίσω θα έχαναν το φως τους τα μπροστινά φυτά, αν το έβαζα στη μέση δεν θα είχαν τον φωτισμό που χρειάζονται απαραίτητα τα πίσω.\nΕσύ δεν χρειάζεσαι δυνατό φως, χωρίς να σημαίνει βέβαια ότι δεν θα σε υπερκαλύψει το ένα μόνο φωτιστικό. Το πιθανότερο είναι να το δουλεύεις και σε πολύ χαμηλότερο ποσοστό από το 100% του.\nΗ Fluval υπόσχεται ότι κάθε της Led στα φωτιστικά της διαχέει το φως 120 μοίρες περιμετρικά. Και το πιστεύω γιατί το είδα και στην πράξη! Πως;\nΣκεψου ότι το δικό μου φωτιστικό είναι το 61-85cm και το έβαλα σε ενυδρείο των 80cm. Τι σημαίνει αυτό; Ότι το φωτιστικό παραμένει στα 60cm (στα 56cm για την ακρίβεια είναι το δικό μου χωρίς τα ποδαράκια του) άρα επεκτείνοντας τα πόδια του υπήρχε ένα κενό στην επιφάνεια περίπου 12cm από εκεί που τελειώνει το φωτιστικό μέχρι να φτάσει στο πλαϊνό τζάμι όπου και πατάει πάνω το κάθε πόδι. Θα έπαιρνα το μεγαλύτερο φυσικά αλλά εκείνο ξεκινάει από τα 90cm και δεν θα πατούσε στο 80άρι μου.\nΦοβήθηκα λοιπόν ότι θα έχανα φωτισμό στα πλαινά του ενυδρείου με τόσο κενό που υπήρχε κι όμως εκείνο με διέψευσε. Το βρήκα απόλυτα ικανό να καλύψει ακόμα κι αυτόν τον χώρο που στην ουσία δεν υπήρχε "φωτιστικό" από πάνω του!\nΤα πλαινά λοιπόν μου απέδειξαν ότι όντως, το φως διαχέεται αρκετά - όπως υπόσχεται και η εταιρία.\nΣτα υπόψιν, το Rio έχει και το "ξύλο" στην κορυφή που αναγκάζει το φωτιστικό να απέχει τουλάχιστον 8cm από την επιφανεια του νερού. Στο δικό σου θα μπορέσεις να το φέρεις εκεί που το θες εσύ χωρίς περιορισμούς.\nΤο σημαντικότερο, εσύ αν καταλήξεις εκεί θα έχεις φωτιστικό που θα καλύπτει απ'άκρη σ'άκρη το δικό σου ενυδρείο, κανένα κενό στην επιφάνεια στις άκρες. Θα είναι μεγαλύτερο από το δικό μου, θα έχει πολλά περισσότερα Leds, Lumens κλπ κλπ.\nΘα μένει να δούμε αν μπορεί να καλύψει το "μπρος - πίσω" κάτι που πιστεύω ότι θα το κάνει ένα μόνο φωτιστικό χωρίς προβλήματα και κρυφά σημεία.\nΌταν δε, χρειάζεσαι κι ένα φωτιστικό που να μην δίνει τρελό φως σε φυτά και ψάρια, ευελπιστώ ότι θα σε καλύψει απόλυτα με τις δυνατότητες και τις ρυθμίσεις που δίνει..\nΣου βάζω φωτο τα δικά μου να καταλάβεις αυτό με τα κενά στις άκρες που σου είπα\nmakis206 είσαι πολύ κατατοπιστικός.\nΤο μοντέλο των 46w με range 91-122cm πιστεύεις ότι είναι αρκετό;\nΕπίσης αν μπει κρεμαστό σε ποιο ύψος πάνω από την επιφάνεια πιστεύεις οτι θα ήταν εντάξει;\nΚατ αρχήν να έχεις υπόψιν πως το μέγεθος του φωτιστικού είναι κάτι λιγότερο από τη μικρότερη διάσταση που δίνεται από την εταιρία. Το "91-122cm" σημαίνει ότι το φωτιστικό πατάει σε ενυδρεία από 91cm έως και 122cm με τέρμα ανοιχτά τα "πόδια" του.\nΑυτό σημαίνει πως το συγκεκριμένο που με ρωτάς θα ειναι 91cm με κλειστά τα "πόδια", άρα υπολογίζω το φωτιστικό στα 86cm καθαρά χωρις το μήκος που του δίνουν τα κλεισμενα ποδαρακια.\nΚάνοντας έναν πρόχειρο υπολογισμό από τα 86cm στα 122 που είναι το συνολικο μήκος των ενυδρειων σου σημαίνει ότι θα έχουμε ένα κενό γύρω στους 18 πόντους σε κάθε πλευρά. Από το τέλος του φωτιστικου δηλαδή μέχρι το πλαϊνό σου τζάμι. Αν υπολογίσω μπακαλίστικα ότι θα δώσεις κι ένα ύψος άνω των 10cm από την επιφάνεια του νερού πιστεύω ότι θα σε καλύψει μια χαρά.\nΌλα όμως θα ήταν καλύτερα να τα δούμε και στην πράξη καμιά φορά. Γι αυτό σου πρότεινα το αμέσως επόμενο μέγεθος εγώ παραπάνω - σκεπτόμενος ότι θα πατήσει στο τζάμι όμως κι όχι με κρεμασμα. Μπορεί όμως να σε βολέψει καλύτερα το μικρότερο τελικά.\nΚαι τα δύο νομίζω πως θα σε καλύψουν από άποψης φωτισμού. Ειλικρινά δεν ξέρω ποιο θα επέλεγα εγώ αυτή τη στιγμή αλλά μάλλον θα πήγαινα στο μεγαλύτερο, καλύτερα - σκέφτομαι - να έχω το μέγεθος και τον έξτρα φωτισμό του μεγάλου έστω κι αν τον κατεβάσω αρκετά για το στήσιμο που έχω αυτή τη στιγμή.. από την άλλη πάλι το μικρότερο θα μπορέσει να τοποθετηθεί και σε μικρότερο ενυδρείο μελλοντικά αν χρειαστεί.. δύσκολη η επιλογή όντως.\nΤο ύψος που θα το κρεμάσεις θα το δεις όταν το έχεις στα χέρια αναμμένο όμως, να σου έλεγα γύρω στα 10cm είναι λίγο "στον αέρα"..\nΤο ανάβεις, του κάνεις τις ρυθμίσεις όπως σου αρέσουν, το κρατάς στο χέρι και ανεβοκατεβάζοντάς το βρίσκεις το σημείο που ικανοποιεί εσένα.\nΤο δικό μου κάθεται στα 8cm και θεωρώ ότι είναι μια χαρά, δεν έχω και δυνατότητα να το ρυθμίσω στο ύψος όμως οπότε το ρύθμισα με βάση και αυτό το δεδομένο που έχω.\nπριν 34 λεπτά, το μέλος makis206 έγραψε:\nΕυχαριστώ πολύ Makis206.\nΑν κάποιος φίλος έχει αντίστοιχη εμπειρία από τα twinstar ή chihiros θα το εκτιμούσα.


CD με ύμνους του Τριωδίου | Eviaportal.gr\nΑρχική/Πολιτισμός/CD με ύμνους του Τριωδίου\nCD με ύμνους του Τριωδίου\nΜία νέα έκδοση ψηφιακού δίσκου (CD) και κασέτας ήχου, πραγματοποίησε το Επικοινωνιακό, Μορφωτικό και Πολιτιστικό Ίδρυμα «Ο ΑΓΙΟΣ ΤΙΜΟΘΕΟΣ ΕΥΡΙΠΟΥ» της Ιεράς Μητροπόλεως Χαλκίδος.\nΠρόκειται για τον ψηφιακό δίσκο με τον προσφυή τίτλο «Το στάδιον των αρετών ηνέωκται – Βυζαντινοί Ύμνοι του Τριωδίου», στον οποίο ψάλλει ο Θεόδωρος Κοκκορίκος – Πρωτοψάλτης Ι.Ν. Αγίου Τρύφωνος Νέας Λαμψάκου.\nΠρόκειται για μια επιμελημένη έκδοση, τόσο από πλευράς μουσικού περιεχομένου, όσο και αισθητικής εμφάνισης του δίσκου.\nΟι ύμνοι του δίσκου αποτελούν κατάλληλη ευκαιρία προσέγγισης όλων μας, στο θεολογικό και κατανυκτικό νόημα των ημερών που διανύουμε, του Τριωδίου και στη συνέχεια της Μεγάλης Τεσσαρακοστής.\nΤο δίσκο και τις κασέτες, μπορούν να βρουν οι ενδιαφερόμενοι στο Βιβλιοπωλείο της Ιεράς Μητροπόλεως Χαλκίδος «ΤΟ ΑΡΧΟΝΤΑΡΙΚΙ ΤΩΝ ΒΙΒΛΙΟΦΙΛΩΝ» στην οδό Αβάντων 32 στη Χαλκίδα (τηλ. 22210-79217) και στους κατά τόπους Ενοριακούς Ναούς και Ιερές Μονές.\nΣτο πλευρό των άπορων\nΣτα πλαίσια της εορτής των Τριών Ιεραρχών, προστατών των Γραμμάτων και της Παιδείας και σύμφωνα με παλαιά παράδοση, αλλά και με την ευλογία του Σεβασμιωτάτου Μητροπολίτου κ. Χρυσοστόμου, το Ενοριακό Φιλόπτωχο Ταμείο του Ι.Ν. Αγίας Παρασκευής Πολιούχου Χαλκίδος, άνοιξε επτά λογαριασμούς των 150 ΕΥΡΩ ο καθένας, στην Τράπεζα Aspisbank σε ισάριθμους μαθητές του 1ου Δημοτικού Σχολείου, που υπάγεται στα όρια της Ενορίας και των οποίων οι οικογένειες βρίσκονται σε δύσκολη οικονομική κατάσταση.


Να μην ανακοπεί η πορεία προς τα εμπρός ζήτησε ο Αλ. Τσίπρας | Η Εφημερίδα των Συντακτών\nΝα μην ανακοπεί η πορεία προς τα εμπρός ζήτησε ο Αλ. Τσίπρας\nΓια μία «κρίσιμη μάχη» έκανε λόγο το πρωί ο Αλέξης Τσίπρας ο οποίος εμφανίστηκε αισιόδοξος και τόνιζε από την πλευρά του την ανάγκη «να μην πάνε χαμένες οι θυσίες και οι κόποι του λαού μας, να μην ανακοπεί η πορεία της χώρας μας προς τα εμπρός».\nΑφού άσκησε το εκλογικό του δικαίωμα στο 27ο Δημοτικό Σχολείο της Κυψέλης ο πρωθυπουργός και έγινε δεκτός από αρκετό κόσμο εν μέσω χειροκροτημάτων και επευφημιών έκανε κάλεσμα στους πολίτες και ιδιαίτερα στους νέους.\n«Σήμερα είναι μέρα δημοκρατίας. Οι Ελληνίδες και οι Έλληνες αποφασίζουν για την πορεία της χώρας τα επόμενα τέσσερα χρόνια, αποφασίζουν για τη ζωή τους. Οι κάλπες το πρωί, ως γνωστόν, άνοιξαν και ήταν άδειες, συνεπώς η απόφαση του καθενός και της καθεμιάς πάνω στην κάλπη είναι αυτή η οποία θα κρίνει το αποτέλεσμα» είπε.\nΚαι πρόσθεσε το εξής: «Θέλω να απευθυνθώ σε όλους τους πολίτες, να τους καλέσω να προσέλθουν στην κάλπη, να ασκήσουν το εκλογικό τους δικαίωμα, παρά το γεγονός ότι είναι σήμερα η θερμοκρασία υψηλή, εν τούτοις αξίζει τον κόπο για είκοσι λεπτά να είναι όλοι παρόντες και παρούσες στην κρίσιμη απόφαση για το μέλλον του τόπου μας» είπε.\n»Ιδιαίτερα όμως θέλω να απευθυνθώ στις νέες και στους νέους, σ' αυτούς που διαχρονικά στον τόπο μας κάνουν την ανατροπή, τη μεγάλη αλλαγή, να μην αφήσουν την κρίσιμη απόφαση για τη ζωή τους και το μέλλον τους σε άλλους, να είναι αυτοί που θα κρίνουν το αποτέλεσμα».\nΕΚΛΟΓΕΣ 2019 07.07.2019, 11:11\nΔηλώσεις της πολιτικής και πολιτειακής ηγεσίας μετά την ψήφο\nΣτην κάλπη προσήλθαν το πρωί οι πολιτικοί αρχηγοί ο ένας μετά τον άλλον ώστε να ασκήσουν το εκλογικό τους δικαίωμα για την ανάδειξη των νέων εκπροσώπων της χώρας στη Βουλή.\nΕΚΛΟΓΕΣ 2019 06.07.2019, 12:48\nΤι αλλάζει μετά τις εκλογές\nΕίτε οι κάλπες δώσουν τη νίκη στον ΣΥΡΙΖΑ είτε όχι, το μόνο βέβαιο είναι ότι θα τρέξει με μεγαλύτερη πια ταχύτητα η μετεξέλιξη του ΣΥΡΙΖΑ-Προοδευτική Συμμαχία, που θα αποτελεί το πραγματικό και ουσιαστικό...\nΚΥΒΕΡΝΗΣΗ 07.07.2019, 07:30\nΑλ. Τσίπρας: Η κάλπη είναι άδεια και όλα είναι ανοιχτά\nΜε ανάρτησή του στο twitter ο Αλέξης Τσίπρας καλεί τους πολίτες να συμμετέχουν στις εκλογές σημειώνοντας ότι «η απόφαση του καθενός και της καθεμιάς είναι αυτή που θα κρίνει το αποτέλεσμα».\nΕΚΛΟΓΕΣ 2019 08.07.2019, 14:59\n«Προδότης ή πολιτικός;» αναρωτιέται ο διευθυντής της γαλλικής εφημερίδας, σχολιάζοντας την εκλογική ήττα του Αλέξη Τσίπρα και του ΣΥΡΙΖΑ. Κάνοντας έναν απολογισμό του κυβερνητικού έργου, λέει ότι «δεν τα πήγε...


Σαλογραία η Ευαν. Παναγοπούλου-Κουτσούκου: ΧΑΙΡΕΤΕ! ΧΡΙΣΤΟΣ ΑΝΕΣΤΗ!\nΟ αναστάσιμος χαιρετισμός,\nπου διαμορφώθηκε στην ελληνική γλώσσα και μεταδόθηκε σ’ όλους τους Ορθοδόξους και στον υπόλοιπο χριστιανικό κόσμο, είναι το «ΧΡΙΣΤΟΣ ΑΝΕΣΤΗ»!\nΔεν είναι λόγος ευχής, αλλά χαιρετισμός και διακήρυξη της πίστεως στο γεγονός της Ανάστασης του Χριστού, με ό,τι αυτό συνεπάγεται για τον πιστό στον Χριστό άνθρωπο.\nΠόσοι όμως γνωρίζουμε, ότι ο αναστάσιμος χαιρετισμός του Χριστού, αμέσως μετά την ανάστασή του, είναι ο (και πάλι) ελληνικός λόγος: «Χαίρετε»!\nΗ συνήθης αυτή ελληνική προσφώνηση, από την εποχή των Ομηρικών επών, αποκτά τώρα μιαν ιδιαίτερη πνευματική και χριστιανική σημασία.\nΗ λέξη ανανοηματοδοτείται, εντασσόμενη σε ένα καθαρά αγιοπνευματικό πλαίσιο, και γίνεται το πρώτο «ΧΡΙΣΤΟΣ ΑΝΕΣΤΗ» της χριστιανικής ιστορίας.\nΟι Μυροφόρες βγαίνουν από το μνημείο, στο οποίο πήγαν, για να τελέσουν τα συνήθη νεκρικά έθιμα στον νεκρό Χριστό, με ανάμικτα συναισθήματα «φόβου και χαράς» (Ματθ. 28,8),\nκάτι το φυσιολογικό\nστη συνταρακτική πνευματική εμπειρία,\nακούοντας από τον Άγγελο,\nότι ο Κύριός τους «ηγέρθη από των νεκρών» (στ.7).\nΟ λόγος, λοιπόν, του Χριστού προς αυτές «Χαίρετε» αποκτά ειδική σημασία, που μπορεί να προσδιορισθεί με τα ακόλουθα λόγια:\n«Μη φοβείσθε (Ματθ. 28, 5), αλλά χαίρετε. Να αισθάνεσθε χαρά, διότι η Ανάσταση, ως έκφραση της αγάπης του Θεού, νικά τον φόβο (Α΄Ιω. 1,18), αλλά και τον θάνατο, κάθε είδος θανάτου, διότι είναι πηγή ζωής, ζωής αιωνίου. Εκ του τάφου ανέτειλε ζωή και ελπίδα».\nΗ Ανάσταση του Χριστού είναι, έτσι, πηγή χαράς και δεν μπορεί να εκφρασθεί αποδοτικότερα παρά με τον (ελληνικό) χαιρετισμό «Χαίρετε».\nΗ λέξη δέχεται χριστιανικά μιαν υπέροχη υπέρβαση.\nΟ πιστός στον Χριστό Έλληνας έχει σαφή γνώση, ότι με την προσφώνηση «χαίρετε», που επαναλαμβάνει πολλές φορές την ημέρα, προσφωνεί τους άλλους με τον αναστάσιμο λόγο του Χριστού, καλώντας τους στη μετοχή στο γεγονός της Ανάστασης.\nΛέγοντας «Χαίρετε», ξέρει ότι λέγει «Χριστός ανέστη» με ένα άλλο τρόπο.\nΑνώνυμος 5 Μαΐου 2013 - 6:21 μ.μ.\nΚαι χαίρουμε και αγαλλιούμε καλή μου Σαλογραία. Διότι αληθώς Ανέστη ο Κύριος!\nΑς ευχηθούμε έτσι να αναστηθεί και το μέσα μας, όχι κάπου στο μέλλον, κάπως αφηρημένα, αλλά στο εδώ και τώρα μας. Με όποιον τρόπο Εκείνος γνωρίζει.\nΗ χάρη, το έλεος και η αγάπη του να μας καταδιώκουν πάσας τας ημέρας της ζωής μας.\nΣαλογραια η Ευαν.Παναγοπούλου-Κουτσούκου 5 Μαΐου 2013 - 6:44 μ.μ.\nΓια να αναστηθούμε μία είναι η προϋπόθεση.\nΟ ΠΡΟΣΩΠΙΚΟΣ μας ΘΑΝΑΤΟΣ.\nΕίμαστε διατεθειμένοι να ΠΕΘΑΝΟΥΜΕ ως προς κάτι; ως προς κάποιους ανθρώπους; Εάν η απάντηση και η ΠΡΑΞΗ μας, είναι "ναι", τοτε ναι, ΥΠΑΡΧΕΙ ΕΛΠΙΔΑ ΚΑΛΗΣ ΑΝΑΣΤΑΣΕΩΣ και για μας.


Εκ Δρυός 2008 - Κτήμα Αναγέννηση\nΚόκκινος Μερλό Οίνος\nΕικοσαήμερη κρυοεκχύληση του πολτού (στέμφυλα & μούστος).\nΈναρξη στους 10°C,, με σταδιακή άνοδο και λήξη της ζύμωσης έως τους 20°C,, με τρεις ανακυκλοφορίες την ημέρα.\nΠαλαιώνει για 18 μήνες σε καινούργια δρύινα Γαλλικά βαρέλια.\nΠλούσιο βαθυκόκκινο χρώμα.\nΣύνθετη, εκφραστική μύτη με αρώματα ώριμων φρούτων, νότες μπαχαρικών και άρωμα δέρματος.\nΠολύ καλό σώμα με δυνατές Τανίνες. Στόμα πλούσιο, με ωραία επίγευση που με τον καιρό εξελίσσετε.\nΜεταγγίζεται σε ανοικτή καράφα και σερβίρεται σε θερμοκρασία περιβάλλοντος 18°C, – 20°C,.\nΣυνοδεύει, κόκκινα ζουμερά κρέατα με πικάντικες σάλτσες & τυριά.


Βρετανοί τουρίστες: «Αισθανόμαστε πιο ασφαλείς στην Ελλάδα» – Lefkadazin\nΑρχικήΕπικαιρότηταΒρετανοί τουρίστες: «Αισθανόμαστε πιο ασφαλείς...\nlefkadazin 10 Σεπτεμβρίου 2020 Επικαιρότητα, Τουρισμός\nΤην απόγνωση των πολιτών για ακόμα μία παράλογη απόφαση της κυβέρνησης τους περιγράφουν βρετανικά Μέσα |CreativeProtagon\nΔεκάδες τα ρεπορτάζ κατά της απόφασης της κυβέρνησης Τζόνσον, για καραντίνα σε όσους Βρετανούς επιστρέφουν από επτά συγκεκριμένα ελληνικά νησιά\nΣάλο έχει προκαλέσει η απόφαση της βρετανικής κυβέρνησης να θέσει επτά ελληνικά νησιά σε «κόκκινη λίστα», όπως προκύπτει από τις αντιδράσεις των πολιτών της χώρας και όπως αυτές καταγράφονται από ρεπορτάζ στα μεγάλα βρετανικά Μέσα.\nBBC, Daily Mail, Telegraph, Skynews, φιλοκυβερνητικός ή αντικυβερνητικός Τύπος δεν έχει καμία σημασία, όλοι μεταφέρουν την έντονη δυσαρέσκεια των Βρετανών και σε κάποιες περιπτώσεις την οργή τους για την απόφασή της κυβέρνησης Τζόνσον να τους αποκλείσει, εμμέσως πλην σαφώς, από τους δημοφιλέστερους τουριστικούς προορισμούς της Ελλάδας.\nΣύμφωνα με τα Μέσα και τους πολίτες, οι περιορισμοί δεν έχουν καμία σχέση με το επιδημιολογικό φορτίο στις συγκεκριμένες περιοχές της Ελλάδας και εντύπωση προκαλεί σε αρκετούς γιατί δεν ίσχυσε το ίδιο και για όσους επιστρέφουν από την Αθήνα και τη Θεσσαλονίκη.\nΤα νησιά που μπήκαν στην «κόκκινη λίστα» των Βρετανών είναι η Λέσβος, η Τήνος, η Σέριφος, η Μύκονος, η Κρήτη, η Σαντορίνη και η Ζάκυνθος, που σημαίνει ότι όποιος επιστρέφει στη χώρα του από το απόγευμα της Τετάρτης, 9 Σεπτεμβρίου, θα παραμένει σε καραντίνα για 14 ημέρες (εδώ).\nΤην απόγνωση των πολιτών για ακόμα μία παράλογη απόφαση της κυβέρνησης τους περιγράφουν βρετανικά Μέσα που επικοινώνησαν με τουρίστες που βρίσκονται στην Ελλάδα αλλά και με επαγγελματίες του χώρου.\nΟι Βρετανοί που ήρθαν για διακοπές στη χώρα μας δηλώνουν ότι «αισθάνονται μεγαλύτερη ασφάλεια στην Ελλάδα από ό,τι στη Βρετανία» και κάνουν λόγο για ακόμη μία κακή και χαοτική διαχείριση της κατάστασης από την κυβέρνησή τους.\nΡεπορτάζ στα βρετανικά Μέσα\nΣύμφωνα με το BBC, ο τρόπος που η κυβέρνηση χειρίστηκε την πανδημία και τον τουρισμό ήταν λάθος.\nΜάλιστα, βουλευτής της αντιπολίτευσης καταγγέλλει αργοπορία της κυβέρνησης, καθώς και «έλλειψη στρατηγικής».\nΠαράλληλα, το BBC συνομίλησε με τουρίστες που βρίσκονται αυτή τη στιγμή στη χώρα μας και όλοι συμφωνούν πώς η Ελλάδα μοιάζει πιο ασφαλής από τη δική τους.\nΗ Μπεθ Μέιντμπέρι, που βρίσκεται στην Κρήτη για διακοπές, δηλώνει ότι νιώθει «πιο άνετα εδώ από ότι στην Αγγλία, καθώς δεν υπάρχει συνωστισμός, είναι πολύ πιο ήσυχα και με λιγότερο κόσμο από την πόλη της, ενώ υπάρχει και ευρύτερη εφαρμογή στα υγειονομικά μέτρα».\nΠαρόμοιες είναι οι αντιδράσεις που κατέγραψε και η Daily Mail, η οποία περιγράφει τον θυμό των τουριστών και αναδημοσιεύει εκατοντάδες παράπονα των πολιτών από το Twitter.\n«Η βρετανική κυβέρνηση φαίνεται να μην ξέρει τι κάνει, μεταφέρει διαφορετικά νούμερα όπου θέλει, σαν να παίζει ρωσική ρουλέτα», υπογραμμίζει.\nΠαράλληλα, η εφημερίδα αναφέρει ότι αυτή τη στιγμή «τα ποσοστά μετάδοσης στην Ελλάδα είναι 19 στα 100.000, δηλαδή πιο χαμηλά από το όριο των 20 κρουσμάτων».\nΤο Skynews σε τηλεοπτικό ρεπορτάζ του κάνει λόγο για επανάληψη του ίδιου λάθους που έγινε με την Ισπανία, όταν μπήκε όλη η χώρα στην «κόκκινη λίστα» της Αγγλίας τον Ιούλιο και σημειώνει ότι, παρά τα αυξημένα κρούσματα στην ηπειρωτική χώρα, τα ελληνικά νησιά είναι σχετικά ασφαλή. Ο δημοσιογράφος διερωτάται γιατί δεν αποκλείστηκαν οι τουρίστες που ταξιδεύουν στην Αθήνα.\nΗ Telegraph θίγει ακόμα έναν αγχωτικό παράγοντα για τους βρετανούς τουρίστες, που είναι η απότομη αύξηση στις τιμές των αεροπορικών εισιτηρίων. Οι τουρίστες δηλώνουν ότι από την στιγμή της ανακοίνωσης του υπουργού Μεταφορών, οι αεροπορικές εταιρείες ανέβασαν τις τιμές στα ύψη, για να επωφεληθούν από τον πανικό των πολιτών.\n«Αυτή τη στιγμή, η μόνη απευθείας πτήση από την Σαντορίνη στο Χίθροου του Λονδίνου κοστίζει 417 λίρες. Από τα Χανιά οι τιμές κυμαίνονται στις 387 λίρες, ενώ από τη Μύκονο στις 416». Η ίδια εφημερίδα συμμερίζεται τα προβλήματα που δημιούργησε η βρετανική κυβέρνηση στην ελληνική οικονομία και τις επιχειρήσεις του τουρισμού και φιλοξενεί ρεπορτάζ με τα προβλήματα που πρόκυψαν από την «άδικη απόφαση».\n«Οι άνθρωποι που ήρθαν στη χώρα μας διακοπές, θα πρέπει να γυρίσουν αιφνιδίως στα σπίτια τους. Δεν είμαστε υπεύθυνοι για την έλλειψη κοινωνικής ευαισθησίας, όμως είμαστε αυτοί που θα πληρώσουμε τον λογαριασμό», δηλώνει ιδιοκτήτης ξενοδοχειακού συγκροτήματος από την Κρήτη στην Telegraph.\nΥπενθυμίζεται ότι η βρετανική κυβέρνηση, όπως και κάθε χώρα, λαμβάνει αποφάσεις για τις χώρες ή τις περιοχές για τις οποίες θα λάβει μέτρα μία φορά την εβδομάδα και συγκεκριμένα κάθε Πέμπτη.\nΩστόσο, η απόφαση για την Ελλάδα βγήκε εκτάκτως τη Δευτέρα, χωρίς να υπάρξει αύξηση του επιδημιολογικού φορτίου στη χώρα μας ή τις συγκεκριμένες περιοχές. Μάλλον συνέβη ακριβώς το αντίθετο.\nΜάλιστα, στους δημοσιογραφικούς κύκλους είχε γίνει γνωστό από την Παρασκευή ότι αναμενόταν να αλλάξουν εκτάκτως τα δεδομένα για αφίξεις από συγκεκριμένα νησιά της Ελλάδας.\nΗ αντίδραση της ελληνικής κυβέρνησης περιορίστηκε σε μία δήλωση του υπουργού Τουρισμού Χάρη Θεοχάρη, ο οποίος σχολίασε ως «πολύ ατυχή» την καραντίνα της Βρετανίας σε ταξιδιώτες από την Ελλάδα (εδώ).\nTrackback: Βρετανοί τουρίστες: «Αισθανόμαστε πιο ασφαλείς στην Ελλάδα» | lefkadaonline.gr\nΤο Βερολίνο γίνεται απέραντη ποδηλατούπολη\nΟι Φθινοπωρινοί μας επισκέπτες


Διώξτε το στρες που νιώθει το παιδί σας για τα μαθήματα και βοηθήστε το να προσαρμοστεί στο σχολικό περιβάλλον\nΗ Μάρθα είναι 8 χρόνων και παρουσιάζει έντονο άγχος για τα μαθήματα. Καθημερινά, όταν επιστρέφει από το σχολείο διαρκώς λέει στους γονείς της: «Θα προλάβω, θα τα καταφέρω, θα τα μάθω όλα καλά;». Ενώ είναι πολύ έξυπνη, καθυστερεί λόγω άγχους. Κάθεται στο γραφείο της για να διαβάσει κάποιο μάθημα, αλλά σκέφτεται αν θα προλάβει τα επόμενα και ολοένα περνά η ώρα, όπως λένε οι γονείς της. Άλλοτε σκέφτεται ότι δεν έχει καθόλου ελεύθερο χρόνο λόγω των υποχρεώσεων του σχολείου και αυτό την πιέζει πολύ…\nΤο σχολικό άγχος είναι μια ιδιαίτερα συχνή μορφή άγχους και σχετίζεται με την προσαρμογή του παιδιού στο σχολικό περιβάλλον και στην προσπάθειά του να αντεπεξέλθει στις απαιτήσεις του. Ο ελεύθερος χρόνος για παιχνίδι έχει μειωθεί ή και ελαχιστοποιηθεί λόγω των αυξημένων υποχρεώσεών του σε διάφορες εξωσχολικές δραστηριότητες – μουσική, αθλήματα, ξένες γλώσσες κ.ά. Tο παιδί μπορεί ν’ ανησυχεί για το αν θα έχει καλή απόδοση στο σχολείο και προβληματίζεται για τη μελέτη στο σπίτι. Σε ορισμένες περιπτώσεις, μάλιστα, από το άγχος του σπαταλά όλο το απόγευμα μπροστά στα βιβλία χωρίς να καταφέρνει να ολοκληρώσει τη μελέτη του. Παρατηρούμε πολλές φορές ότι, ενώ το παιδί ξέρει το μάθημά του, εξαιτίας του άγχους που βιώνει «δεν σηκώνει το χέρι του» ή, αν του απευθύνει ερώτηση ο δάσκαλος, τα χάνει αδυνατώντας να απαντήσει.\nΆλλες φορές, μάλιστα, το παιδί γίνεται αντικείμενο κοροϊδίας από τους συμμαθητές του και δυσκολεύεται να αποκτήσει φίλους. Tο άγχος στην περίπτωση αυτή είναι εξαιρετικά δυσάρεστο για το παιδί, γιατί του διαταράσσει την ισορροπία, με αποτέλεσμα να παρεμποδίζεται η επίδοσή του στο σχολείο. Eπίσης, μαθαίνει να υποτιμά τον εαυτό του και τις δυνατότητές του σε σχέση με τους άλλους. Σύμφωνα με έρευνα που έκανε το 2010 το Ερευνητικό Πανεπιστημιακό Ινστιτούτο Ψυχικής Υγείας, το 25% των 11χρονων μαθητών στην Ελλάδα νιώθει αρκετή έως πολλή πίεση από τις σχολικές υποχρεώσεις, εκδηλώνοντας διάφορα ψυχοσωματικά συμπτώματα και στην ηλικία των 13 ετών το ποσοστό των παιδιών που νιώθουν εξίσου μεγάλη πίεση ανέρχεται στο 50%. Το σχολικό άγχος συχνά –όχι όμως πάντα– συνυπάρχει με το άγχος του αποχωρισμού. Συνήθως το πρόβλημα αντιμετωπίζεται και λύνεται, αλλά αν παραταθεί μπορεί να κορυφωθεί σε σχολική άρνηση ή σχολική φοβία.\n•Nα μην επιδιώκετε μόνο τη βαθμοθηρία, αλλά να ενδιαφέρεστε και για την κοινωνική του παρουσία στο χώρο του σχολείου


Συνεχίζει τη λειτουργία του ο Ξενώνας Αστέγων του Δήμου Πάτρας - Notospress.gr\nΣυνεχίζει τη λειτουργία του ο Ξενώνας Αστέγων του Δήμου Πάτρας\nΠΑΤΡΑ. Οι άσχημες καιρικές συνθήκες που εξακολουθούν να πλήττουν τη χώρα μας έχουν οδηγήσει πολλούς συνανθρώπους μας σε απόγνωσή. Και ενώ είναι πολλοί εκείνοι που αγωνιούν για τη θέρμανση, υπάρχουν και εκείνοι που στερούνται ακόμα και τη στέγη. Τη λύση για εκείνους που αυτές τις δύσκολες μέρες του χειμώνα βρίσκονται στο δρόμο δίνει ο Δήμος Πάτρας με τη λειτουργία του Υπνωτηρίου για την φιλοξενία Αστέγων. Το Υπνωτήριο αστέγων στην Πάτρας λειτουργεί στην στο χώρο της Μπουκαούρη 100 και Γούναρη, λόγω των μετεωρολογικών προβλέψεων για επικράτηση έντονων καιρικών φαινομένων έως και την Κυριακή που τα φαινόμενα σύμφωνα με τις προβλέψεις φαίνεται να υποχωρούν.\nΗ λειτουργία του Υπνωτηρίου ξεκίνησε στην Πάτρα το Σάββατο 28 Δεκεμβρίου. Φιλοξενούνται ως τώρα 12 συνάνθρωποι μας, για να προστατευθούν από το ψύχος. Η λειτουργία του συνεχίστηκε και τις ημέρες των εορτών. Το υπνωτήριο λειτουργεί από τις 8:00 το βράδυ έως και τις 8:00 το πρωί και σε αυτό, εκτός από τη διανυκτέρευση, παρέχεται φαγητό και δυνατότητα ζεστού μπάνιου.\nTAGS: ΔΗΜΟΣ ΠΑΤΡΑΣ\tΑΣΤΕΓΟΙ\tΞΕΝΩΝΑΣ\tΚΟΙΝΩΝΙΑ


Ο Αρης Γραικούσης και η ευφορία της μουσικής | Μουσική | Η ΚΑΘΗΜΕΡΙΝΗ\nΣάββατο βράδυ, στο Ατενέουμ δεν πέφτει καρφίτσα. Είμαστε στην οδό Αδριανού, στο Θησείο, ολόγυρα είναι τα γνωστά εστιατόρια και η συνήθης κοσμοσυρροή, αλλά μέσα στην αίθουσα συναυλιών του Ατενέουμ νιώθαμε σαν μέσα σε ένα προστατευμένο σπήλαιο. Είναι ένας πολύ ζεστός χώρος, ποτισμένος από πολλές παρουσίες, ακόμη και ο συνδυασμός του κόκκινου τούβλου στον τοίχο της σκηνής πίσω από το μαύρο Steinway δεν ενοχλούσε.\nΥπήρχε μία «συνεννόηση» αλλά και προσμονή για το ρεσιτάλ του Αρη Γραικούση. Είχα ακούσει τον Αρη Γραικούση πέρσι τον Απρίλιο στον «Παρνασσό» σε ένα προσωπικό ρεσιτάλ του με κλασικά κομμάτια. Στο δεύτερο μέρος, είχε ερμηνεύσει τις «Εικόνες από μια έκθεση» του Μουσόργκσκι με ένα τέτοιο εσωτερικό τρόπο, που η ατμόσφαιρα είχε πυκνώσει εντυπωσιακά. Ημουν, δηλαδή, υποψιασμένος καθώς προσερχόμουν για να ακούσω τους «Μουσικούς Συσχετισμούς», ένα πρόγραμμα που ήταν προσωπική του σύλληψη, ελκυστική όσο και ριψοκίνδυνη, καθώς ήταν μία τολμηρή σύνθεση διαρκούς ροής μίας αγαπημένης ανθολογίας.\nΣτο τέλος, ήμασταν όλοι μέσα σε ένα κουκούλι συγκίνησης και ομορφιάς. Σπάνια, βλέπει κανείς τέτοια αφοσίωση προς το κοινό αλλά και τέτοιον αυτοσεβασμό. Αυτό που επέτυχε ο Αρης Γραικούσης με τη συναυλία του στο Ατενέουμ (27.2.16) ήταν να προσφέρει ένα μοντέλο συγκερασμού της υψηλής ποιότητας με τη βαθιά απόλαυση προς ένα γενικό κοινό που αγαπά τη μουσική. Οι επευφημίες που εισέπραξε ήταν απολύτως δίκαιες, ήταν μία έκφραση ευγνωμοσύνης. Για όση ώρα ήμασταν στη συναυλία, αναβαπτιστήκαμε σε κάτι ωραίο, έντιμο και ευγενές. Το πρόγραμμα που ετοίμασε ο Αρης Γραικούσης έχει μέλλον και θα έπρεπε να αναπαράγεται ακόμη και σε σχολεία ως ανάχωμα στον μουσικό εκβαρβαρισμό.


Σόιμπλε: "Μοναδική παράσταση" το ελληνικό κούρεμα-Λεφτά στην Ελλάδα, αν...\n«Μοναδική παράσταση», χαρακτηρίζει την αναδιάρθρωση του ελληνικού ...\n«Δεν υπάρχουν νέοι όροι στο πρόγραμμα. Αυτή η εντύπωση δόθηκε στην κοινή γνώμη εν μέρει εσφαλμένα» δήλωσε ο κ. Σόιμπλε σε συνέντευξή του στο ραδιόφωνο Νοτιοδυτικής Γερμανίας (SWR) και υποστήριξε ότι πρόκειται για την παραχώρηση περισσότερου χρόνου, προκειμένου να υλοποιηθούν οι δεσμεύσεις του τρέχοντος προγράμματος.\n«Μόνο όταν το πρόγραμμα ολοκληρωθεί, θα δοθούν χρήματα. Αν όχι, δεν θα δοθούν περισσότερα χρήματα» τόνισε και πρόσθεσε ότι κατανοεί πως στη Γερμανία υπάρχουν πολλές αμφιβολίες σχετικά με το εάν η Ελλάδα θα τηρήσει τις δεσμεύσεις της. Ενόψει, πάντως, της ψηφοφορίας, μεθαύριο, στο γερμανικό Κοινοβούλιο συνεχίζονται οι αντιδράσεις από βουλευτές, κυρίως των συντηρητικών κομμάτων.\n«Έχουμε πολύ διαφορετικές απόψεις στις συζητήσεις με τους Έλληνες ...\nΓια την Ελλάδα ο χρόνος τελειώνει, προειδοποίησε ο υπουργός ...\nΣόιμπλε: Μεγαλύτερο του αναμενομένου το ελληνικό πρωτογενές πλεόνασμα\nΥψηλότερο του αναμενόμενου ήταν το ελληνικό πρωτογενές πλεόνασμα, ...\nΣόιμπλε: Αρκεί το "κούρεμα" του 2012-Από το 2014 και... βλέπουμε για νέα βοήθεια\nΤην προοπτική ενός νέου «κουρέματος» του ελληνικού χρέους, αποκλείει ο ...\nΣόιμπλε: Συστημική απειλή η Κύπρος-Θα κινδυνεύσει και η Ελλάδα σε περίπτωση χρεοκοπίας\nΤου σχεδίου διάσωσης της Κύπρου υπεραμύνθηκε ο υπουργός Οικονομικών ...


Αυτά τα ενεργειακά κέντρα πού βρίσκονται πάνω στην κεντρική γραμμή του σώματος , έχουν θεμελιώδη σημασία για τη ρύθμιση των ζωτικών ενεργειακών διαδικασιών σε όλα τα επίπεδα . Ταυτόχρονα φανερώνουν και το βαθμό ανάπτυξης του ανθρώπου στην περιοχή για την οποία είναι υπεύθυνα.\nΚατανέμονται σε 3 ομάδες\nΤο τσάκρα της βάσης (1ο) και το τσάκρα της σεξουαλικότητας (2ο) ανήκουν στην ομάδα γη.\nΤο τσάκρα του ηλιακού πλέγματος (3ο) και το τσάκρα της καρδιάς (4ο) ανήκουν στην ομάδα άνθρωπος.\nΚαι το τσάκρα του λαιμού (5ο) και του μετώπου(6ο) στην ομάδα ουρανός.\nΤα ενεργειακά κέντρα 1,3, και 5 οργανώνουν ουσιαστικά τις ενέργειες Γιάνγκ (ιδέα) και τά κέντρα 2,4,και 6 τις ενέργειες Γιν (εμπειρία).\nΟι ενεργειακές διαταραχές σ΄ένα Γιάνγκ τσάκρα , που έχουν μεγάλη διάρκεια επιδρούν πάντα στα άλλα Γιάνγκ τσάκρα, κατά προτίμηση με κατεύθυνση προς τα πάνω. Το ίδιο ισχύει και για τα Γίν τσάκρα.\nΗ ομάδα Γη έχει αναλάβει τις λειτουργίες που είναι τελείως απαραίτητες για την επιβίωση στο υλικό επίπεδο. Αγώνα για την επιβίωση και έγκαιρη τροπή σε φυγή ,διατήρηση του είδους με την αναπαραγωγή , αισθητήρια επικοινωνία με τον κόσμο και πρόκληση συναισθημάτων χαράς λόγω αυτής της επικοινωνίας. Οι δύο τελευταίες λειτουργίες αποτελούν απαραίτητες προϋποθέσεις για την αποκόμιση εμπειριών και την ανταλλαγή ενεργειών.\nΗ ομάδα άνθρωπος είναι υπεύθυνη για τις λειτουργίες που είναι τελείως απαραίτητες για την καλλιέργεια της ανθρώπινης φύσης. Ανάπτυξη προσωπικών χαρακτηριστικών , ικανότητα του πνεύματος να αναλύει και να προβάλει, καθώς και το χάρισμα να μπορεί ο άνθρωπος να δρα σαν άτομο στα πλαίσια μιας ομάδας και ταυτόχρονα να μπορεί να διατηρεί την επικοινωνία του με την ομάδα, παρ΄όλες τις ιδιαιτερότητές του.\nΗ ομάδα ουρανός είναι υπεύθυνη για τις λειτουργίες που συντελούν στην πραγμάτωση της πνευματικής καλλιέργειας κάποιου πλάσματος. Προσωπική απήχηση, επικοινωνία σε όλα τα επίπεδα , αναγνώριση και ακολούθημα του προσωπικού , μοναδικού δρόμου σύμφωνα με τους νόμους της δημιουργίας.\nΗ κατάταξη των τσάκρα σ αυτά τα επίπεδα μπορεί να σε βοηθήσει πάρα πολύ κατά το διάβασμα της αύρας, γιατί έτσι θα μπορείς να συσχετίσεις γρήγορα και με σιγουριά τα φαινόμενα των μεμονωμένων περιοχών μεταξύ τους και να αναγνωρίσεις εύκολα πιθανές ανισορροπίες της προσωπικότητας. Στην ιδανική περίπτωση τα κάτω επίπεδα εκδηλώνονται με πιο έντονα ενεργειακά χαρακτηριστικά από τα πάνω, επειδή πρέπει να διοχετεύουν την ενέργεια και την αντοχή που είναι απαραίτητες για την πνευματική ανάπτυξη του ανθρώπου. Έτσι το σύστημα των τσάκρα παρουσιάζει μια πυραμιδοειδή μορφή . κάτω τα ισχυρά και πάνω τα πιο αδύναμα στην ανάπτυξή τους ενεργειακά κέντρα.\nΑν η πυραμίδα στέκεται ανάποδα , δηλαδή αν τα άνω κέντρα είναι πιο έντονα ανεπτυγμένα από τα κάτω, η αντιληπτική ικανότητα, η ικανότητα για δράση και η ικανότητα του ατόμου να πατά σταθερά πάνω στη γη έχουν υποστεί κάποια διαταραχή. Αν το σύστημα των τσάκρα έχει τη μορφή αδραχτιού , δηλαδή ένα πολύ καλά ανεπτυγμένο μεσαίο τμήμα αλλά ατροφικές στην ανάπτυξή τους άνω και κάτω περιοχές, ο άνθρωπος δυσκολεύεται να αξιοποιήσει το δυναμικό του με αποτελεσματικό τρόπο. Του λείπει η δύναμη να θέσει τα πράγματα σε κίνηση, αλλά του λείπει και η ικανότητα για αυτοέκφραση.\n1ο ΤΣΑΚΡΑ ΤΗΣ ΒΑΣΗΣ\nΘέση. Πάνω στο μαλακό μέρος ανάμεσα στον κόλπο και στον πρωκτό στην γυναίκα , και ανάμεσα στους όρχεις και στον πρωκτό στον άνδρα. Στην αύρα εκπέμπει ακτινοβολία προς την γη και συνδέεται με το εσωτερικό ενεργειακό σύστημα μέσω κόκκυγα.\nΧρώμα Κόκκινο . κόκκινο στην ιδανική κατάσταση χωρίς κίτρινες και μπλε αποχρώσεις και χωρίς ασπρόμαυρη χροιά.\nΣ΄αυτό το ενεργειακό κέντρο εντοπίζεται η θέληση για επιβίωση στο υλικό επίπεδο. Εδώ οργανώνονται οι απαραίτητες ικανότητες για την επιβίωση , τη διεξαγωγή αγώνων και τη φυγή, καθώς και εκείνες που σχετίζονται με τη διατήρηση του είδους. Έχει διαμορφωτική επίδραση σε όλες τις διαδικασίες της ζωής.\nΣυνήθεις διαταραχές. Υπερβολικά αυξημένη διάθεση για διεξαγωγή αγώνων (επιζητεί τον κίνδυνο) , υπερβολικός ζήλος για την υπεράσπιση της ειρήνης ( όλοι πρέπει να ζήσουν, υποχωρώ με ευχαρίστηση για χάρη των άλλων), ελλιπής διαμόρφωση (αταξία, ασυνάρτητα λόγια,σκέψεις, πράξεις χαοτικός τρόπος ζωής) . υπερβολή στη διαμόρφωση.\nΜια υπέροχη μέθοδος για την αρμονική ανάπτυξη του τσάκρα της βάσης είναι η εκμάθηση μιας πολεμικής τέχνης τζούντο, καράτε, τάι τσί από έναν υπεύθυνο και έμπειρο δάσκαλο όπως και η τεχνική της γείωσης από έναν έμπειρο Energy Life Coach.\nΑυτό το ενεργειακό κέντρο σχετίζεται στενά με τα οστά, τα νύχια, τα δόντια, το αίμα, καθώς και με όλες τις χρόνιες αρρώστιες. Επίσης συνδέεται και με την ικανότητα για αναγέννηση μετά από περιόδους μεγάλης έντασης. Με το 1ο τσάκρα συνδέονται επίσης στενά τα πόδια και τα πέλματα (ανταλλαγή ενέργειας από την γη, απόκτηση στερεών βάσεων) . Το τσάκρα της βάσης συνδέεται άμεσα με το τμήμα του εγκεφάλου που είναι υπεύθυνο για την αυτοσυντήρηση (διατροφή επίθεση άμυνα) και την διαιώνιση του είδους (σεξουαλικότητα)\n2ο ΤΣΑΚΡΑ ΤΗΣ ΣΕΞΟΥΑΛΙΚΟΤΗΤΑΣ\nΘέση λίγο πιο πάνω από το ηβικό οστό στη μέση του σώματος. Στην αύρα εκπέμπει ακτινοβολία προς τα εμπρός και συνδέεται με το εσωτερικό ενεργειακό σύστημα μέσω του σημείου της σπονδυλικής στήλης , που βρίσκεται ακριβώς απέναντί του.\nΧρώμα. Πορτοκαλί πορτοκαλί στην ιδανική περίπτωση με ίσα μέρη κόκκινο και κίτρινο , χωρίς μαύρες η άσπρες αναμείξεις.\nΑυτό το ενεργειακό κέντρο είναι υπεύθυνο για την ικανότητα σύναψης σχέσεων και τα συναισθήματα χαράς για τη ζωή, με την πλατιά τους έννοια. Μ αυτό γίνεται δυνατή η αντίληψη του ίδιου του σώματος και του εξωτερικού κόσμου σε όλα τα επίπεδα και η συναίσθηση χαράς γι αυτές τις επαφές. Γι αυτό και προτιμώ να ονομάζω το τσάκρα τούτο , τσάκρα των σχέσεων η της χαράς της ζωής και όχι τσάκρα της σεξουαλικότητας. Σ αυτό το κέντρο εδρεύει επίσης και η σεξουαλικότητα – δηλαδή η έκφραση της ενέργειας που τη χαρακτηρίζει η ηδονή, η έντονη επιθυμία για σύναψη σχέσεων και η ιδιότητα της ενεργειακής εναρμόνισης. Η έκφρασή της που σχετίζεται με την διαιώνιση τους είδους, ανήκει στη δικαιοδοσία του 1ου τσάκρα και αντιπροσωπεύει μια μικρή μόνο περιοχή του συνολικού φάσματος των καθηκόντων αυτού του ενεργειακού κέντρου.\nΣυνήθεις ενεργειακές διαταραχές. Έλλειψη χαράς για την ζωή (για εμένα είναι πιο σημαντικό να εκπληρώνω τις υποχρεώσεις μου , να υπακούω σε κάποιους νόμους κλπ. Παρά να χαίρομαι την ζωή), φόβος για οικειότητες κάθε μορφής, απόδοση υπερβολικής σημασίας στη σεξουαλικότητα (το σεξ είναι το μοναδικό πράγμα που με κάνει να νιώθω ζωντανός) η τέλεια απάρνηση της σεξουαλικότητας ( το σεξ το έχω πια ξεπεράσει) το έχω αντικαταστήσει με άλλα πιο σημαντικά πράγματα, δεν το χρειάζομαι, είναι μόνο για τα ζώα κλπ.) φόβος για τα ύψη, φόβος για πέσιμο, φόβος για τις πτήσεις, σεξουαλικές διαταραχές κάθε είδους, μειωμένη ή ανύπαρκτη συναίσθηση του σώματος.\nΤο 2ο τσάκρα σχετίζεται με καθετί ρευστό μέσα στο σώμα, με τα όργανα που παράγουν υγρά, τα επεξεργάζονται ή τα αποθηκεύουν, με τα μαλλιά, το δέρμα, το ουροποιογεννητικό σύστημα. Επίσης συνδέεται και με το τμήμα του εγκεφάλου πού είναι υπεύθυνο για την αυτοσυντήρηση ( διατροφή, επίθεση και άμυνα) και τη διαιώνιση του είδους (σεξουαλικότητα).\nΜια αποτελεσματική μέθοδος για την αρμονική ανάπτυξη του 2ου τσάκρα είναι η παραδοσιακή τάντρα. Κάποια καινούρια δυτικά συστήματα που φέρνουν την ονομασία της, δεν έχουν και τόσο μεγάλη σχέση με την αρχική τάντρα. Επίσης σημαντικό ρόλο μπορεί να παίξει και η θεραπεία Γκεστάλτ = μορφή, που καθιερώθηκε από τον Πέρλς, καθώς και το Ρείκι το σύστημα του Ουσούι, που διδάσκει τον τρόπο χειρισμού της ζωτικής ενέργειας, τρόπο που μπορεί να μάθει ο καθένας. Επίσης το Life Coaching σε συνδυασμό με την εξέλιξη των τσάκρας δίνει καταπληκτικά αποτελέσματα.\nΕτικέτες 7 τσακρα, Κατερίνα Ευστρατιάδου Personal Life Coach, συναισθημάτα, τσακρα της βάσης, τσάκρα της σεξουαλικότητας, τσακρα των σχέσεων, χαρα για τη ζωή, chacras, the best coach ever, the best coach in Greece, the best coach in salonika Αναρτήθηκε από Unknown\nLET’S TALK ABOUT SUCCESS #6#\nLet’s talk about success #5#


Σαν σήμερα 23 Απριλίου: Παγκόσμια Ημέρα Βιβλίου - Votanistas\nΑπρ 23, 2020 | ΣΑΝ ΣΗΜΕΡΑ | 0\nΠαγκόσμια Ημέρα Βιβλίου σήμερα και είναι από αυτές τις Ημέρες που αγαπάμε λίγο παραπάνω!\nΣτις 23 Απριλίου 1616 έφυγαν από τη ζωή δύο μεγάλα ονόματα των γραμμάτων: ο ισπανός συγγραφέας του Δον Κιχώτη, Μιγκέλ Ντε Θερβάντες και ο άγγλος δραματουργός Γουίλιαμ Σέξπιρ. Με αφορμή το διπλό αυτό γεγονός, η UNESCO έχει καθιερώσει την 23η Απριλίου ως την Παγκόσμια Ημέρα Βιβλίου.\nΣτην Καταλονία, την ημέρα αυτή εορτάζεται η Παγκόσμια Ημέρα Βιβλίου και των Ρόδων, μία τοπική παραλλαγή της Γιορτής του Αγίου Βαλεντίνου, που συνδυάζεται με την εορτή του προστάτη της περιοχής, Αγίου Γεωργίου.\nΘεωρείται ο κορυφαίος δραματουργός των νεωτέρων χρόνων και ο μόνος, ίσως, που μπορεί να σταθεί δίπλα στους τρεις μεγάλους αρχαίους έλληνες τραγικούς ποιητές. Ο δημιουργός του «Άμλετ», του «Μάκθεβ», του «Βασιλιά Λιρ» και άλλων αριστουργημάτων ζωντάνεψε με τους ήρωες του, όχι μόνο το πνεύμα της εποχής του, αλλά όλων των αιώνων.\nΗμέρα της Αγγλικής Γλώσσας. Καθιερώθηκε με απόφαση της ΟΥΝΕΣΚΟ το 2010 για να τιμηθεί η αγγλική γλώσσα, μία από τις έξι επίσημες γλώσσες του ΟΗΕ και η πιο διαδεδομένη ανά την υφήλιο. Επελέγη αυτή η ημερομηνία επειδή το 1616 έφυγε από τη ζωή ο κορυφαίος Άγγλος δραματουργός Γουίλιαμ Σέξπιρ.\nΠεθαίνει ο Γεώργιος Καραϊσκάκης, ήρωας της Ελληνικής Επανάστασης ανήμερα της ονομαστικής του εορτής. Δευτερόλεπτα προτού υποκύψει στο μοιραίο χτύπημα που δέχτηκε την προηγούμενη ημέρα στο Φάληρο, εξέφρασε την πεποίθηση ότι πυροβολήθηκε από «φίλιο» χέρι.\nΗ ελληνική κυβέρνηση και ο βασιλιάς Γεώργιος Β’ της Ελλάδας εγκαταλείπουν την Αθήνα πριν την εισβολή της Βέρμαχτ.\nΕκλογές σε ολόκληρη την κατεχόμενη και ελεύθερη Ελλάδα για την ανάδειξη των εκλεκτόρων Εθνικού Συμβουλίου της Κυβέρνησης του Βουνού, όπου ψηφίζουν για πρώτη φορά σε βουλευτικές εκλογές οι γυναίκες.\nΔικτατορία: Το καθεστώς διατάζει την κατάσχεση όλων των φύλλων των εφημερίδων «Βραδυνή» και «Θεσσαλονίκη» που δημοσίευαν δήλωση του Κωνσταντίνου Καραμανλή από το Παρίσι.\nΗ εταιρεία Κόκα Κόλα ανακοινώνει ότι θα αλλάξει την κλασική συνταγή της για την παρασκευή του δημοφιλούς αναψυκτικού, κάτι που τελικά δε θα συμβεί μετά από τις έντονες αντιδράσεις των καταναλωτών.\nΔιάγγελμα Παπανδρέου από το Καστελόριζο: Η Ελλάδα γίνεται η πρώτη χώρα της Ε.Ε. που προσφεύγει στο Διεθνές Νομισματικό Ταμείο. Η ελληνική κυβέρνηση υπέβαλε αίτηση για διμερή δάνεια από τα υπόλοιπα κράτη/μέλη της ευρωζώνης που έχουν κοινό νόμισμα το ευρώ. Έντονες είναι οι αντιδράσεις από τα κόμματα της αντιπολίτευσης.\nΓιατροί στο πανεπιστήμιο Τζονς Χόπκινς στη Βαλτιμόρη, πραγματοποιούν την πρώτη επιτυχημένη μεταμόσχευση ενός πέους και οσχέου από έναν αποβιώσαντα δότη σε έναν αμερικανό στρατιώτη που τραυματίστηκε στο Αφγανιστάν. Οι όρχεις δεν μεταμοσχεύονται.\nΤα ιρανικά ΜΜΕ μεταδίδουν ότι ανακαλύφθηκε ένα μουμιοποιημένο πτώμα στην Σαρ ε Ρέι και πιθανότατα ανήκει στον πρώην βασιλιά της χώρας, τον σάχη Ρεζά Παχλαβί. Το μαυσωλείο του είχε καταστραφεί μετά την Επανάσταση του 1979.\nΔιάβασε ακόμη: Σαν σήμερα 22 Απριλίου: Ημέρα της Γης\nΠροηγούμενο Καταργείται το voucher για τους επιστήμονες – Πώς θα λάβουν τα 600 ευρώ\nΕπόμενο 5 καλοί λόγοι να τρως κρεμμύδι & Μία συνταγή


Tα παράπονα των βουλευτών στον Τσίπρα πίσω από τις κλειστές πόρτες του Μαξίμου - www.mcnews.gr\nΠαρασκευή, 29 Μαΐου 2020 - 8:05:07π.μ.\nενημερώθηκε εκτενώς από τους βουλευτές των νομών της Κεντρικής Μακεδονίας, αλλά και των νησιών του Αιγαίου και της Κρήτης.\nΚατά πληροφορίες ο Αλέξης Τσίπρας την περισσότερη ώρα άκουγε, παρά μίλαγε, αφήνοντας να «παίξουν μπάλα» οι προσκεκλημένοι του. Ήταν εκείνος, άλλωστε, που ζήτησε από τους βουλευτές του να του μεταφέρουν ‘τι λέει ο κόσμος για μας’. Κεντρική θεματολογία δεν υπήρξε, ωστόσο αρκετοί βουλευτές έθιξαν μια σειρά θεμάτων.\nΠίσω από τις κλειστές πόρτες του Μαξίμου Του μετέφεραν την εικόνα ότι ο κόσμος περιμένει από την κυβέρνηση να βελτιώσει τις επιδώσεις της κυρίως σε θέματα καθημερινότητας και να αντιμετωπίσει προβλήματα που αφορούν τις τοπικές κοινωνίες. «Αν προχωρήσουμε σε ζητήματα διαφθοράς, διαπλοκής ο κόσμος θα νιώσει ικανοποίηση», έλεγε ένας από τους πολλούς βουλευτές. Ορισμένοι στηλίτευσαν τη γραφειοκρατία σε θέματα δημόσιας διοίκησης, ενώ υπήρξαν και μεμονωμένες περιπτώσεις που μετέφεραν στον πρωθυπουργό την εικόνα πως υπάρχουν κάποιοι υπουργοί και γενικοί γραμματείς που δεν είναι συνεργάσιμοι.\nΌσο για τους βουλευτές των νησιών, στάθηκαν στα θέματα υγείας, μετανάστευσης, ενώ ειδική αναφορά έγινε και στα ακριβά ακτοπλοϊκά εισιτήρια. "Θέλουμε να καταλάβει η κυβέρνηση την έννοια της νησιωτικότητας", είπε σε ιστοσελίδα βουλευτής.\n«Εχουμε μπροστά μας δυο δύσκολους μήνες» Ο πρωθυπουργός ζήτησε τέλος την κατανόηση των βουλευτών έναντι των υποχρεώσεων που έχει η κυβέρνηση προς τους δανειστές και ανέφερε πως ο τρέχον μήνας και ο Ιανουάριος αποτελούν «ορόσημο».


Γευστικό σαββατοκύριακο στο Βόλο – FoodTrails Magazine\nΑρχική>ΓΕΥΣΤΙΚΑ ΤΑΞΙΔΙΑ>Γευστικό σαββατοκύριακο στο Βόλο\nΤο Food Trails ταξίδεψε στο Βόλο, σε ένα πλούσιο σε αγαθά μέρος μόλις 320 χλμ. από την Αθήνα, για ένα σαββατοκύριακο χειμωνιάτικο, γεμάτο μυρωδιές, γεύσεις και ζεστασιά. Στο υπέροχο και καθαρό λιμάνι του Βόλου δεσπόζει το καράβι των Αργοναυτών. Το λιμάνι είναι ιδανικό για βόλτες με το ποδήλατο, για περιπάτους, για βόλτες με το σκύλο σας ή με τα παιδιά σας.\nΗ πόλη ήρεμη, γεμάτη μικρές και μεγάλες παρέες να κάθονται γύρω από τα τραπέζια πίνοντας τσίπουρα και κρασιά. Δεν χάσαμε καθόλου χρόνο. Μετά από μία σύντομη βόλτα στο λιμάνι του Βόλου, καθίσαμε σε ένα από τα τσιπουράδικα της παραλίας. Τα πρώτα τσίπουρα ήρθαν αμέσως παρέα με τους μεζέδες τους. Τα μικρά πιατάκια είχαν πλήθος από γευστικά μεζεδάκια: πατατοσαλάτα με πιπεριές και κρεμμύδια, γαύρο μαρινάτο, σκουμπρί καπνιστό, γλώσσα τηγανιτή και γυαλιστερές. Δεν παραλείψαμε να παραγγείλουμε βραστές σαλάτες αλλά και μύδια και κυδώνια αχνιστά: must συνδυασμός με τα τσίπουρα!\nΗ ατμόσφαιρα του μαγαζιού αδιάφορη, αλλά η εξυπηρέτηση από το νεαρό σερβιτόρο γρήγορη με ιδιαίτερη περιποίηση. Δεν μας άρεσε η μαγιονέζα που συνόδευε την τηγανιτή γλώσσα καθώς και ότι οι βραστές σαλάτες ήταν κρύες. Επίσης, παρατηρήσαμε ότι δεν έπαιζε μουσική στο μαγαζί, αλλά ούτε και στα διπλανά μαγαζιά. Το κόστος ήταν στα 25€ το άτομο.\nΌπως λέει, όμως, κι ο σοφός λαός, ρωτώντας πας στην πόλη. Έτσι κι εμείς, αφού ρωτήσαμε τους ντόπιους μάθαμε ότι, εκτός από τα τσιπουράδικα στο λιμάνι, υπάρχουν κι άλλα στα στενά της πόλης και κυρίως στα παλαιά Βόλου. Σας προτείνουμε να επισκεφτείτε αυτή την περιοχή και να γευτείτε τις υπέροχες γεύσεις.\nΣτα παλαιά Βόλου, λοιπόν, περιπλανηθήκαμε το βράδυ! Ένα κόκκινο κρασί ήταν αυτό που θα μας συντρόφευε την βροχερή νύχτα. Καθίσαμε στο Δυόσμος & Κανέλλα! Μία ταβέρνα με ελληνική κουζίνα.\nΜετά από το φαγητό σας στα παλαιά του Βόλου, σας προτείνουμε να επιστρέψετε στο κέντρο της πόλης από τον παραλιακό δρόμο, διαδρομή κατάλληλη για μία νυχτερινή βόλτα. Το ημίφως της πόλης δίνει έναν υπέροχο ρομαντικό τόνο!\nΠροηγούμενο Πασχαλινά γλυκά κουλουράκια\nΕπόμενο Αποτελέσματα Specialist Awards 2021